Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву доо “DELIŠES – Hani“, Светосавска бр. 78, Владичин Хан, за издавање локацијских услова, а на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре („Службени гласник РС“, број 22/2015), доноси

**З А К Љ У Ч А К**

**ОДБАЦУЈЕ СЕ** захтев доо “DELIŠES – Hani“, Светосавска бр. 78, Владичин Хан, за издавање локацијских услова за изградњу пословне зграде – гардероба и пратећи садржаји уз хладњачу, спратности П+0, на кп.бр. 50/3 КО Владичин Хан, **због неиспуњења формалних услова за даље поступање по захтеву.**

**О б р а з л о ж е њ е**

“DELIŠES – Hani“ доо, Светосавска бр. 78, Владичин Хан, поднео је дана 13.07.2015.године захтев за издавање локацијских услова за изградњу пословне зграде – гардероба и пратећи садржаји уз хладњачу, спратности П+0, на кп.бр. 50/3 КО Владичин Хан. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев, односно пријава не садржи све прописане податке на прописаном обрасцу,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

На прописаном обрасцу захтева потребно је дефинисати постојеће објекте на парцели, у смилу њиховог броја, статуса – задржавају се или уклањају, бруто грађевинске површине које се уклањају, односно задржавају, као и напомену да ли су изграђени у складу са Законом.

Техничка документација се израђује на основу геодетских и сеизмолошких подлога **- геодетске подлоге чине катастарско-топографски план** и извод из катастра подземних инсталација.

Дефинисати извођење радова према предметним радовима. Обзиром на топлу везу са постојећим објектом, ради се о доградњи у конкретном случају. У техничкој документацији се не прилажу оригинали и копије докумената који су предмет евиденције одговарајућих регистара, **већ се они, у техничкој документацији, само наводе**, уколико се ради о доградњи, реконструкцији, адаптацији или санацији, онда је то број издате дозволе, уколико дозвола није прибављана, онда се ради о изградњи објекта у целини.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа **не отклони** наведене недостатке, овај закључак остаје на снази, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре („Службени гласник РС“, број 22/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу општине Владичин Хан, у року од три дана од дана пријема истог. Приговор се предаје путем Одељења за урбанизам, имовинско-правне, комуналне и грађевинске послове Општинске управе Општине Владичин Хан.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под бројем 353-33/2015-04 дана 17.07.2015.године.**

Доставити:

1. доо “DELIŠES – Hani“, Светосавска бр. 78, Владичин Хан,

2.Архиви

**Обрадио, РУКОВОДИЛАЦ ОДЕЉЕЊА,**

**Милош Јовановић, д.и.а. Љиљана Мујагић, д.п.п.**